Ĉokolada muŝkaptulo

La Ĉokolada muŝkaptulo (Melaenornis chocolatinus) estas malgranda paserina birdo de la familio de Muŝkaptuledoj. Ĝi estas foje lokata en la genro Dioptrornis anstataŭ Melaenornis. 

Ĝi estas malhelbruna (de kio devenas kaj la komuna nomo kaj la latinigita scienca nomo de la specio) supre (pli malhela en flugiloj kaj vosto), pli sablokolora sube. En la malhela kapo elstaras mallarĝa hela okulringo.

Ties natura habitato estas arbaroj kaj farmoj en la altaj teroj de Eritreo kaj Etiopio.

 Referencoj 
 BirdLife International 2004. Dioptrornis chocolatinus. 2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Muŝkaptuledoj
Kategorio:Birdoj de Afriko